Levende Eventyr & Fantasi

Levende Eventyr & Fantasi (LEF) er et dansk rollespilssystem udviklet af Jacob Octavius Jarlskov siden 1986.

Udgivelser 
Den første trykte udgave 'Levende Eventyr & Fantasi' udkom i 1989 og forgik i Valhel i årene 700-900.

Anden version 'Nemaranon' udkom i 1999 og omhandlede Valhel i årene 900-1000.

Tredje version ' De Samlede Værker' er fra 2003 og handlede om Valhel i årene 1000-1100.

Fjerde version 'Dystopia' er fra 2013, den udkom kun i elektronisk form på lefnet.dk og handlede om årene 1100 til 1200.

LEF 5 udkommer i 2020 og hedder 'Ej blot til lyst'. Handler om Valhel fra 1200 og frem.

Den første LEF Podcast er udkom i september 2021, og der kommer mindst en ny episode om ugen.

Rollespilssystemet 
LEF er et system for bordrollespil, der kræver blot 2t6 samt ens personlige karakterskema. Karakteren bygges op af en personlighed og en blodarv. Dertil kan karakteren udvikle sig i mange retninger gennem dannelser.

Karakterskema: 
 Seks talenter: Fysik, Karisma, Sanse, Sind, Snilde, Styrke
Seks Kundskaber: Bioalkymi, Feltkunst, Kultur, Mytologi, Okkultisme, Teknik 
Fire tilstande: Liv, Helbred, Kraft, Psyke
 Plads til diverse grej.

Selve systemet fungerer ved at spilleren slår med 2t6, lægger sin evne/færdighed oveni, og prøver at nå et højere tal, end den af mesteren besluttede sværhedsgrad.

Valhel 
Valhel er en rollespilsverden, en eventyrverden, der har udviklet sig teknologisk og kulturelt til en industrialiseret eventyrverden med elektricitet og biologiske muskelmotorer. Store verdenskrige har ført til dannelsen af den politiske Internationale Organisation og den magtfulde nation Noxius har gennemført den første månelanding. Der findes stadig store kongeriger, fyrstedømmer, kræmmer-stater og kammerat-nationer. Der er okkulte teokratier, handelsimperier og bystater, men også hærgende trolde, udøde horder, forureningsskabte karnum, hekse, dæmoner og obskure fremmede magter.

Der har været spillet i Valhel siden 1986 og det er på den måde, Valhel har udviklet sig i kraft af karaktererne dumdristige og heltemodige handlinger. Valhel er altså udviklet af spillere og mester over mange år.

Se gennemgangen af Valhels historie på youtube, seks afsnit der strækker sig over 30 år rollespil:

LEF Podcast 
Det første afsnit af LEF Podcasten Glimmer udgivet, den 26. september 2021.

Siden er der blevet udgivet en ny episode om ugen, som faste Podcastserier, samt en række andre parallelle produktioner. De fleste podcasts er med fuldt lydbillede (effekter og musik) og kvaliteten af produktionen er høj.

Der lægges høj vægt på den gode historie og mindre vægt på regler/systemer. Således er ikke nødvendigt at kende reglerne for at bliver underholdt.

Der bliver fortalt historier i mange forskellige genre - dog er det fælles at alle historierne foregår i Valhel.

Podcast består af typisk af 1 mester og 2 spillere der sammen fremføre en improviseret historie.

Anmeldelser 
'LEF – De samlede værker' blev anmeldt af Troldspejlet i 2003.

LEF 5, 'Ej blot til lyst' blev i lektørudtalelsen beskrevet som: "Virkelig flot layoutet og lækker bog, der med sine stemningsfulde illustrationer er meget inspirerende at læse i.", samt "En overdådig sværvægter blandt danske rollespilsudgivelser":

Referencer

Eksterne henvisninger 
 
 Youtube
 Facebook
 Patreon

Der findes en hel del lore og historiefortælling fra Valhel. Der produceres gratis scenarier, rollespil podcast, julekalender og seks timers film med Valhels historie. Både film, oplæsninger og podcast kan findes på alle almindelige podcastmedier.

Podcast: Mørket bag mørket (Horror) 
 podcast
 youtube
To betjente udstationeres i landsbyen Bokkeltys og må overtage de sager, de forrige landbetjente ikke fik afsluttet... før de forsvandt. En dunkel historie om det der gemmer sig bag mørket.

Podcast: Kvæl & tag (Action/Spion) 
 podcast
 youtube
Dagma Vestmark er 36 og arbejder som seniortekniker på NTS, Nordvalhels teleskriptum og telefon selskab. Kaster Ravnsholt på 34 har en fortid ved politiet, men er i dag konduktør ved højbanen. Begge er bosiddende i Kalamar, Algundurs hovedstad, hvor de lever deres stilfærdige liv, indtil voldsomme hændelser ved et tilfælde bringer dem sammen, og sender dem rundt på et dirrende og hæsblæsende eventyr. Snart afslører mystiske sammentræf i deres familiers historie, at deres møde måske slet ikke var tilfældigt og at deres skæbner er forbundet gennem deres familie.

Podcast: Dupont & Lafitt (Detektiv) 
 podcast
 youtube
Anton Dupont kommer fra en almindelig arbejderfamilie fra Dunkel Kapel Distriktet, der ligger i Noxius Hovedstad Vaihain. Han fik en mellemeksamen i bogføring og fik arbejde på en medicinalfabrik, hvor han afslørede han sin egen chef, Dion Bastille, i korruption. Det startede hans karriere som selvstændig opdager. Hans første opgaver var at gennemgå regnskaber eller gennemgå tekniske beviser, men snart krævede opgaverne rigtig feltarbejde. Det var på det tidspunkt han mødte Gilbert Lafitt og slog pjalterne sammen med ham. Gilbert Lafitt kommer fra den laveste embedsklasse og levede op i den nordlige del af Dunkel Kapel Distriktet. Han gik i sine forældres fodspor og blev uddannet kontorist i den offentlige forvaltning. Men det stille liv på de offentlige kontorer passede ikke til Gilberts temperament og han begyndte at opsøge de borgere, hans sager handlede om. Her oplevede han en ukendt verden, der med sin kriminalitet og forskellighed pirrede hans eventyrslyst. Men det var først da han mødte Anton Dupont, han kunne realisere sin drøm. I dag er Anton Dupont 44 og Gilbert Lafitt er 46. De har deres forretning i Borgmestertræde 21, lige på hjørnet til Patakkens Boulevard i Dunkel Kapel Distriktet. De lever deres liv i forretningen, sover på værelser i baglokalerne, der også rummer mørkekammer og laboratiorie. De gyldne tider i nullerne er forbi, det er blevet svært at være detektiv, og krigen mellem Rumanoth og Noxius har ikke gjort tingene lettere.

Podcast: Rødby (Okkult / Western) 
 podcast
 youtube
Ludvig Lorentzen var en succesrig opfinder fra Alby i Regia. Han blev gift med Agnete og de fik to børn; Elias og Annie. Agnete døde af sygdom da børnene var små og de voksede op på Ludvigs laboratorier og værksteder. Men for fem år siden kastede Ludvig sig ud i en ny opfindelse; foto-negativet, der ville revolutionere Valhel. Han satsede alt på projektet, fik sponsorer og tog lån familiens ejendomme. Men det lille selskab Magellan i Asit Dur kom ham i forkøbet og præsenterede foto-negativet tre måneder før Ludvigs udgave var klar. Det fik alle sponsorer til at trække sig og med sin store gæld gik han fallit. Han kunne ikke bære fiaskoen og hængte sig selv i dyb depression. Tilbage stod børnene Annie og Elias, der efter nogle måneders skjul fra faderens kreditorer, besluttede at sælge alt hvad de havde tilbage og flytte ud på den Annumnurske Prærie, hvor man stadig kunn slå sig ned som nybygger og skabe sit eget liv. Prærien er den del af Nyannumnur, der for en stor del, stadig er ubeboet. Det er et sted uden lov og ret, hvor alle bærer våben og sætter deres egne regler.

Podcast: Vovehals (Skæbne) 
 podcast
 youtube
Dette er begyndelsen på tre historier om hvordan to tilfældige mennesker, møder hinanden ved et tilfælde, tre gange i deres liv. Den belevne Idaly er et omgængeligt og karismatisk selskabsmenneske på 27 somre, med indsigt i kunst og kultur, mens den 45 årige, cigarrygende og rebelske Claude har mere travlt med at lave så lidt som muligt, hvis der ikke er noget i det for ham. Idaly og Claude er begge noxmannere og erfarne inden for vagtbranchen, Idaly har lige opsagt sit job som parkbetjent, mens Claudes vagt-referencer står hen i det dunkle.

Podcast: Skattejægerne (Humoristisk) 
 podcast
 youtube
En historie om snyd, fup, skrot og skatte i antikvitetshandlernes verden.

Podcast: Jernport (Heksejægerskolen) 
 podcast
 youtube
Jernport er stedet hvor karnefexerne holder til og hvor de uddannes til at jage udøde og hekse af de forbudte dæmoner. Skolen optager elever fra en alder af fjorten og uddanner dem i fire år, før de kan kalde sig karnefexer. Ordenen er stærkt monopatisk og føler sig forbundet til Monomonarken og den monopatiske kirke og skolen opgave er at gøre akolytterne klar til kampen mod det onde. Akolytterne belønnes efter tre år med at få brændemærket skyggeseglet på venstre skulder og efter yderligere et år sendes de ud i verden som selvstændige karnefexer.

Podcast: Glimmer / Plagiat (Mode/Skæbne) 
 podcast
 youtube
En LEF Podcast, om Olga der er 25 og Ludmilla 23. De er begge enebørn af meget velhavende familier fra Triptagons hovedstad Goragadh. De kender kun til livet i luksus og har fået en klummeserie i det store modemagasin Glimmer. Her går det ud på at få adgang til byens bedste fester, se de mest populære modeshows, møde de rige og berømte, for at skrive de mest interessante klummer.

Podcast: Valhels historie (Fortælling) 
 podcast
 youtube

Podcast: Valhels krønike (Fortælling) 
 podcast
 youtube

Podcast: Vinterhistorier (LEF Julekalender) 
 podcast
 Vinteralmisse (2020) youtube
 Bodtkas vinter (2021) youtube
 Rustvinter (2022) youtube
Vinterfortællinger er en oplæst historie fra Valhel på 24 afsnit. Fra LEF til dig i den kolde mørke vinter.
Danske rollespil